| Medaljeoversikt |
| --- |
| Konkurrerte for Naurus flagg Nauru |
| Friidrett: |
| Friidrett Mikronesialekene |
| Gull | Yap 2018 |  100 m |
| Gull | Yap 2018 |  Lengdehopp |
| Sølv | Yap 2018 |  200 m |
| Sølv | Yap 2018 |  Høydehopp |
| Bronse | Yap 2018 |  Tresteg |

**Jonah Harris** (født 16. januar 1999) er en naurisk friidrettsutøver, som konkurrerer i sprintløp, men også i hoppøvelser som lengdehopp, tresteg og høydehopp. Pr juli 2021 innehar han nasjonal rekord på 100 meter (10,82 s) og 200 meter utendørs (21,96 s) og 60 meter innendørs (7,03 s).

Han deltok på 100 meter under Sommer-OL 2020 i Tokyo, men ble slått ut i innledende runde.

Idrettskarriere
---------------

Harris deltok i Mini-Stillehavslekene 2017 (Pacific Mini Games 2017) på Vanuatu, og ble der slått ut i semifinalen på 100 meter, der han kom på fjerdeplass i sitt heat med 10,98 sekunder. Han fikk fikk 12. beste tid i forsøksheatene på 200 meter, og nådde heller ikke der finalen. På 4 x 100 meter stafett kom Nauru på femteplass. Han deltok på 60 meter under VM i friidrett innendørs 2018, og satte der nasjonal rekord på 7,03 sekunder, men gikk ikke videre til semifinalene. Han deltok i Samveldelekene 2018, og satte der ny nasjonal rekord på 100 meter i forsøksheatet med 10,95 sekunder, men gikk ikke videre til kvartfinalene. Han satte også nasjonal rekord på 200 meter i forsøksheatet, med 21,96 sekunder, men gikk ikke videre til semifinalene. 

Han fikk 38. beste tid i forsøksheatene på 60 meter under U20-VM i friidrett 2018, og gikk ikke videre til semifinalene. Harris ble Naurus eneste deltaker under Mikronesialekene 2018, da Nauru trakk laget sitt på grunn av for høye kostnader knyttet til deltakelsen, men siden han konkurrerte i U20-VM da dette ble bestemt, og han allerede hadde bestilt billett dit, så deltok han som landets eneste deltaker. Under disse lekene vant han 100 meter og lengdehopp. Han fikk sølv på 200 meter bak Rodman Teltull og i høydehopp bak Lataisi Mwea, og han fikk bronse i tresteg.

I 2019 deltok han i Oseaniamesterskapet i friidrett 2019 i Townsville, og ble der slått ut i semifinalen på 100 meter. Under Stillehavslekene 2019 kom han på åttendeplass på 100 meter, og satte der nasjonal rekord i semifinalen med 10,82 sekunder. Han deltok også i VM i friidrett 2019, men ble der slått ut i den innledende runden.

Han representerte Nauru under Sommer-OL 2020 i Tokyo, som landets første olympiske deltaker i friidrett. Der ble han slått ut i innledende runde på 100 meter, der han løp på 11,42 sekunder og satte ny nasjonal rekord.

Referanser
----------

1. ↑  «Jonah Harris». *Olympedia*. Besøkt 30. august 2021.
2. ↑  Oceania Athletics - *Pacific Mini Games - 11/12/2017 to 14/12/2017*, besøkt 31. juli 2021.
3. ↑  Pacific Island Times - *Nauru pulled out of the MicroGames, but Jonah Harris did not*, besøkt 31. juli 2021.
4. ↑  GameDay - *2018 Micro Games*, besøkt 31. juli 2021.
5. ↑  World Athletics - *Jonah Harris - Results*, besøkt 1. august 2021.
6. ↑  Olympics.com - *Jonah Harris* Arkivert 22. juli 2021 hos Wayback Machine. besøkt 31. juli 2021.
7. ↑  Olympics.com - *Athletics - Men's 100m - Preliminary Round - Heat 3 Results* Arkivert 9. august 2021 hos Wayback Machine. besøkt 31. juli 2021.

Eksterne lenker
---------------

* (en) Jonah Harris – Olympedia Rediger på Wikidata

* (en) Jonah Harris – World Athletics Rediger på Wikidata

* (en) Jonah Harris – TheSports.org Rediger på Wikidata